== Vurdering og eftermæle ==
Som person var Burnside altid meget populær — både i hæren og indenfor politik — han havde let ved at få venner, smilte meget og kunne huske alles navn. Hans professionelle militære ry var derimod knap så positivt. Han var kendt for at være genstridig, fantasiløs og både intellektuelt og følelsesmæssigt uegnet til at beklæde en høj militær position.<ref name=Gool29>Goolrick, p. 29.</ref> [[Ulysses S. Grant|Grant]] udtalte, at han var "uegnet" til at lede en hær, og at ingen vidste det bedre end Burnside selv. Da han kendte sine evner, afslog han to gange at overtage ledelsen af Army of the Potomac, og han påtog sig kun opgaven, da han fik at vide, at den ellers ville gå til [[Joseph Hooker]]. Historikeren Jeffry D. Wert beskrev Burnsides lettelse efter Fredericksburg i en passage, som opsummerer hans militære karriere:<ref>Wert, p. 217.</ref>
Titler Politik Erhvervsliv Teknologi Politiske_embeder